《嬉春曲陈公载索和用韵 其一》
明代·黎民表

东风紫陌走骅骝，何似咸阳纵冶游。校猎忽经平乐馆，斗鸡还冶富平侯。

霓裳写月初停拍，绮阁临春尽上钩。愁极杜陵惟谩兴，新蒲细柳满河洲。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。